Diari Oficial de la Generalitat Valenciana


Sumari del DOGV 5579, del 17-08-2007 (2007/10396)

Informació pública de la sol·licitud d'autorització administrativa, declaració d'utilitat pública i aprovació del projecte d'execució de l'annex de modificació de la línia elèctrica a 132 kV, doble circuit, ST el Verger-ST Dénia, que discorre pels termes municipals de Dénia, el Verger i els Poblets, a la província d'Alacant, així com de l'estudi d'impacte ambiental, presentat per Iberdrola Distribución Eléctrica, SAU. Expedient ATLINE 2004/430/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5579

Data del DOGV
:   17-08-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/10404


Data del document
:   16-07-2007

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública de la sol·licitud d'autorització administrativa, declaració d'utilitat pública i aprovació del projecte d'execució de l'annex de modificació de la línia elèctrica a 132 kV, doble circuit, ST el Verger-ST Dénia, que discorre pels termes municipals de Dénia, el Verger i els Poblets, a la província d'Alacant, així com de l'estudi d'impacte ambiental, presentat per Iberdrola Distribución Eléctrica, SAU. Expedient ATLINE 2004/430/03. [2007/10477]
Als efectes previstos en l'article 9 del Decret 88/2005, de 29 d'abril, del Consell de la Generalitat Valenciana, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, així com el que prescriu la Llei 54/1997, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i el Decret 162/1990, de 15 d'octubre, pel qual s'aprova el Reglament d'Impacte Ambiental, se sotmet a informació pública la petició d'instal·lació elèctrica subterrània d'alta tensió a 132 kV, les característiques especials del qual s'assenyalen a continuació:
Peticionari: Iberdrola Distribución Eléctrica, SAU, amb domicili al carrer Ausó i Monzó, 16, 7é, 03891, Alacant.
Objecte de la petició: autorització administrativa, reconeixement d'utilitat pública en concret i aprovació del projecte d'execució del projecte annex de modificació de la línia elèctrica a 132 kV, doble circuit, ST el Verger-ST Dénia, així com de l'estudi d'impacte ambiental.
Lloc on s'establirà la instal·lació: termes municipals del Verger, els Poblets i Dénia (província d'Alacant).
Característiques principals:
Origen: ST el Verger.
Final: ST Dénia.
Tensió nominal: 132 kV.
Longitud de la línia: 4.236 m.
Secció del conductor: 1 x 1.200 mm² Al
Aïllaments: HEPR
Pressupost: quatre milions huit-cents cinquanta-huit mil nou-cents quaranta-tres euros (4.858.943 €).
Afectacions: relació dels béns i dels drets afectats annexa.
El que es fa públic perquè se'n prenga coneixement i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, Rambla Méndez Núñez, 41, 5t d'Alacant (03816), i presentar, en dos exemplars, en este centre les al·legacions que consideren oportunes en el termini de trenta dies a partir de l'endemà de la inserció d'este anunci.
Alacant, 16 de juliol de 2007. El cap del Servici Territorial d'Energia: Miguel García Mengual.
S'adjunta la relació dels béns i dels drets afectats